open-index/open-wikipedia-markdown huggingface dataset:
Ιωάννα Λυτρίβη

Η **Ιωάννα Λυτρίβη** (Τρίπολη Αρκαδίας, 22 Αυγούστου 1982) είναι Ελληνίδα πολιτική επιστήμονας και πολιτικός, που διατελεί βουλευτής Επικρατείας από το 2023. 

Από τις 4 Ιανουαρίου 2024 έως τις 15 Μαρτίου 2025, διετέλεσε Υφυπουργός Παιδείας, Θρησκευμάτων και Αθλητισμού.

## Βιογραφία
Γεννήθηκε στις 22 Αυγούστου 1982 στην Τρίπολη Αρκαδίας, με καταγωγή από το Κορακοβούνι του Δήμου Βορείου Κυνουρίας.

Σπούδασε στο Τμήμα Ελληνικής Φιλολογίας της Φιλοσοφικής Σχολής του Πανεπιστημίου Αθηνών, από όπου αποφοίτησε το 2005. Το 2008, έλαβε Μεταπτυχιακό Δίπλωμα Ειδίκευσης Πολιτικών Επιστημών από το Τμήμα Πολιτικής Επιστήμης του Πανεπιστημίου Κρήτης και Διδακτορικού Διπλώματος στις Πολιτικές Δια Βίου Εκπαίδευσης, Κατάρτισης και Απασχόλησης από το ίδιο Τμήμα.

## Καριέρα
Έχει εργαστεί ως επιστημονική υπεύθυνη σε δημόσιες δομές δια βίου μάθησης (2009-2011), ως επιστημονική σύμβουλος στη Γενική Γραμματεία Ενημέρωσης και Επικοινωνίας, στη Βουλή των Ελλήνων και στο Υπουργείο Διοικητικής Μεταρρύθμισης (2011-2019).

Διετέλεσε Διευθύνουσα Σύμβουλος του Εθνικού Οργανισμού Πιστοποίησης Προσόντων και Επαγγελματικού Προσανατολισμού, από το 2019 έως το 2023. Την ίδια περίοδο, διετέλεσε μέλος του Συμβουλίου Διοίκησης του Ευρωπαϊκού Ινστιτούτου Κατάρτισης της Ευρωπαϊκής Ένωσης και εκπρόσωπος της Ελλάδας στη Συμβουλευτική Ομάδα της Ευρωπαϊκής Ένωσης για το Ευρωπαϊκό Πλαίσιο Προσόντων. Δίδασκε Μεθοδολογία Κοινωνικής Έρευνας στο Πανεπιστήμιο Νεάπολις της Πάφου, ως συνεργαζόμενο επιστημονικό προσωπικό.

## Πολιτική
Στις Εθνικές Εκλογές του 2019, ήταν υποψήφια Βουλευτής στο Νομό Αρκαδίας με τη Νέα Δημοκρατία, ωστόσο δεν εξελέγη.

Στις 28 Απριλίου 2023, ανακοινώθηκε από τον Πρόεδρο της Νέας Δημοκρατίας Κυριάκο Μητσοτάκη, η συμμετοχή της στο ψηφοδέλτιο Επικρατείας του κόμματος για τις Εκλογές της 21ης Μαΐου 2023, σε εκλόγιμη θέση. Επανεξελέγη στις εκλογές της 25ης Ιουνίου. 

Διετέλεσε Γραμματέας της Διαρκούς Επιτροπής Μορφωτικών Υποθέσεων, Μέλος της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου, Μέλος της Υποεπιτροπής για την Καταπολέμηση της Εμπορίας και Εκμετάλλευσης Ανθρώπων και της Υποεπιτροπής για τα Θέματα των Ατόμων με Αναπηρία της Βουλής των Ελλήνων.

Στις 3 Ιανουαρίου 2024, ανακοινώθηκε ο ορισμός της ως Υφυπουργός Παιδείας, Θρησκευμάτων και Αθλητισμού, θέση από την οποία αποχώρησε στον ανασχηματισμό της 14ης Μαρτίου 2025.

## Παραπομπές


## Εξωτερικοί σύνδεσμοι
* Προφίλ της Ιωάννας Λυτρίβη στο Υπουργείο Παιδείας, Θρησκευμάτων & Αθλητισμού
* Προφίλ της Ιωάννας Λυτρίβη στη Βουλή των Ελλήνων

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές επικρατείας
Κατηγορία:Έλληνες υφυπουργοί Παιδείας, Θρησκευμάτων και Αθλητισμού
Κατάλογος επεισοδίων τηλεοπτικής σειράς Σέρλοκ Χολμς (1984)

Ο Σέρλοκ Χολμς είναι τηλεοπτική σειρά προσαρμογών των ιστοριών του Σέρλοκ Χολμς από τον Άρθουρ Κόναν Ντόυλ οι οποίες παρήχθησαν από την Granada Television και μεταδόθηκε αρχικά από το ITV στο Ηνωμένο Βασίλειο από το 1984 μέχρι το 1994. Στην σειρά πρωταγωνιστούσε ο Τζέρεμυ Μπρεττ ως Χολμς και ο Ντέιβιντ Μπερκ (στις Περιπέτειες) και αργότερα ο Έντουαρντ Χάρντγουικ ως Δρ. Γουάτσον.

## Επισκόπηση σειράς
Το πρόγραμμα προσάρμοσε 41 από τις αυθεντικές ιστορίες, με 36 να έχουν διάρκεια επεισοδίου για 50 λεπτά (σε χρονικό περιθώριο μιας ώρας) και πέντε να είναι ταινίες μεγάλου μήκους.

## Επεισόδια

### ''Οι Περιπέτειες του Σέρλοκ Χολμς''

### ''Η Επιστροφή του Σέρλοκ Χολμς''

### ''Το Αρχείο του Σέρλοκ Χολμς''

### ''Τα Απομνημονεύματα του Σέρλοκ Χολμς''

## Σημειώσεις

## Βιβλιογραφικές αναφορές


## Εξωτερικοί σύνδεσμοι
* Sherlock Holmes στο epguides.com

Κατηγορία:Σέρλοκ Χολμς στην τηλεόραση
Κατηγορία:Κατάλογοι επεισοδίων τηλεοπτικών σειρών
Enpal BV

Η **Enpal** είναι ολλανδική εταιρεία η οποία ενοικιάζει και πουλά προϊόντα στον τομέα των ανανεώσιμων πηγών ενέργειας, κυρίως φωτοβολταϊκών συστημάτων, σε τελικούς πελάτες και προσφέρει σχετικές υπηρεσίες.
## Ιστορικό
Ιδρύθηκε το 2017 με την επωνυμία *Evergreen*. Αρχικά χρηματοδοτήθηκε από τον Αλεξάντερ Σάμβερ και άλλους. Πουλούσαν φωτοβολταϊκά, αλλά σύντομα προσέφεραν και ενοικιασμό με 20ετή διάρκεια, λόγω του μεγαλύτερου ενδιαφέροντος των πελατών.

Το 2020, η Enpal πέτυχε πωλήσεις 56 εκατομμυρίων ευρώ και απασχολούσε περίπου 500 άτομα. Την επόμενη χρονιά, ο ετήσιος κύκλος εργασιών αυξήθηκε στα 110 εκατ. ευρώ, ενώ ο αριθμός των εργαζωμένων ξεπέρασε τους 1.000.  Το 2022, οι πωλήσεις σχεδόν τετραπλασιάστηκαν στα 415 εκατομμύρια ευρώ. Βραβεύτηκε το 2021 με το Γερμανικό Βραβείο Αειφορίας στην κατηγορία «Next Economy Award». 

Είναι εγγεγραμμένη ως BV στο ολλανδικό εμπορικό μητρώο από τον Ιανουάριο του 2023, με έδρα στο Άμστερνταμ και υποκατάστημα στο Βερολίνο. 

Σύμφωνα με τον πάροχο στατιστικών Statista, η Enpal είναι ο ηγέτης της αγοράς στη Γερμανία στον τομέα των τελικών πελατών με φωτοβολταϊκά συστήματα στέγης. 
## Εξωτερικοί σύνδεσμοι
* Επίσημη ιστοσελίδα
Οικογένεια Κοντοστέφανων

Η **Οικογένεια των Κοντοστέφανων** είναι μία εξέχουσα Οικογένεια της Ρωμανίας (Βυζαντίου), που τα επιφανή μέλη της δραστηριοποιήθηκαν από τον 11ο ως τον 12ο αι. Ήταν *μεγάλοι δούκες* (ναύαρχοι) και στρατιωτικοί, στην υπηρεσία των Δουκών, των Κομνηνών και των Αγγέλων και έκαναν επιγαμίες με τη δυναστεία των Κομνηνών.

 

## Ιστορία
Γενάρχης της Οικογένειας ήταν ο Μιχαήλ, δούκας της Αντιόχειας, μάγιστρος και κουροπαλάτης.

Ο Ισαάκιος, μέγας δούκας της Ρωμανίας, πρωτονοβελίσσιμος, συμμετείχε σε επιχειρήσεις εναντίον του στασιαστή Νικηφόρου Μελισσηνού και μετά εναντίον των Νορμανδών. Ο Αλέξιος Α΄ Κομνηνός τον έστειλε ως μεγάλο δούκα να υπερασπίσει το Δυρράχιο και αυτός επιτέθηκε στο Οτράντο (Υδρούντα) ανεπιτυχώς, και όταν ο Βοημούνδος του επιτέθηκε, υποχώρησε. Είχε γιους τον Ανδρόνικο και τον Στέφανο.

Ο Ανδρόνικος (ο θείος) διακρίθηκε ως στρατιωτικός του Ιωάννη Β΄ Κομνηνού. Κινήθηκε εναντίον του Ραϋμόνδου, συζύγου της Κωνσταντίας πριγκίπισσας της Αντιόχειας. Ανέκτησε την Κιλικία. Συμμετείχε στην επιχείρηση ως μεγάλος δούκας της Ρωμανίας εναντίον του Μπρίντιζι (Βρινδησίου) των Νορμανδών· μετά εκάρη μοναχός με το όνομα Αντώνιος.

Ο Στέφανος ορίστηκε μέγας δούκας εναντίον των Νορμανδών του Ρογήρου Β΄, που κατείχαν την Κέρκυρα: πολιόρκησε την πόλη, αλλά πληγώθηκε μοιραία. Παιδιά του ήταν ο Ιωάννης και ο Ανδρόνικος. 

Ο Ιωάννης έγινε δούκας Θεσσαλονίκης, απογραφεύς και εξισωτής φόρων. Ακολούθησε τον θείο του Μανουήλ Β΄ Αυτοκράτορα στην εκστρατεία του, μάλλον πολέμησε εναντίον των Σελτζούκων του Ρουμ και ίσως απεβίωσε στην καταστροφική ενέδρα στο Μυριοκέφαλον. 

Ο Ανδρόνικος (ο ανιψιός) έγινε δούκας των θεμάτων Ελλάδος, Πελοποννήσου και Κρήτης, διοικητής της Φρουράς των Βαράγγων, και μέγας δούκας του Στόλου. Ο θείος του Μανουήλ Β΄ Κομνηνός τον έστειλε στην Ουγγαρία να υποστηρίξει τον Στέφανο Δ΄ της Ουγγαρίας (νεότερο αδελφό του αποβιώσαντος βασιλιά της Ουγγαρίας), εξόριστου στη Κωνσταντινούπολη, έναντι του Στεφάνου Γ΄ (γιο του αποβιώσαντος). Η διαφορά εξελίχθηκε σε πόλεμο: ο Ανδρόνικος τόλμησε να επιτεθεί και επέφερε θεαματική νίκη. Η περιοχές Σύρμιον, Δαλματία και Βοσνία ανακτήθηκαν για τη Ρωμανία και ο Μανουήλ Β΄ τέλεσε θρίαμβο. Την επίθεση του Αυτοκράτορα στο Ικόνιο του σουλτανάτου των Σελτζούκων, πρόλαβε η ενέδρα στο Μυριοκέφαλον, αλλά ο Ανδρόνικος πέρασε το πέρασμα και ήταν επιδέξιος στην ειρηνική επιστροφή του στρατεύματος. Με τον στόλο του μετέβη στην Άκρα για να επιτεθεί στην Αίγυπτο, αλλά οι Σταυροφόροι των αποθάρρυναν. Κατά τη βασιλεία του Αλεξίου Β΄, ο Ανδρόνικος Κοντοστέφανος άφησε τον στασιαστή Ανδρόνικο Α΄ Κομνηνό να περάσει τον Βόσπορο και να εισέλθει στην Κωνσταντινούπολη, όπου ανέλαβε Αυτοκράτορας. Όμως ο σκληρός Ανδρόνικος Α΄ κυνήγησε τις ισχυρές οικογένειες, και όταν ο Ανδρόνικος αντέδρασε, τυφλώθηκε από τον Αυτοκράτορα.

## Γενεαλογία των Κοντοστέφανων

## Πηγές
* Κωνσταντίνος Βαρζός, *Η γενεαλογία των Κομνηνών*, 1984, σελ. 756, τόμοι Α' και Β'.
Αϊράτ Ισμουράτοφ

Ο **Αϊράτ Ραφαήλοβιτς Ισμουράτοφ** ( , Ταταρικά Κυριλλικά : Айрат Рафаил улы Ишмурат,) γεννημένος στις 28 Ιουνίου 1973) είναι Ρώσος / Καναδός συνθέτης, μαέστρος και κλαρινετίστας klezmer ταταρικής καταγωγής. Ήταν μαέστρος και συνθέτης της Συμφωνικής Ορχήστρας Longueuil(2018-2021), κλαρινίστας του συγκροτήματος Klezmer με έδρα το Μόντρεαλ Kleztory και επισκέπτης καθηγητής στο Πανεπιστήμιο Laval στο Κεμπέκ του Καναδά.
 
## Δείτε επίσης
* Συνέντευξη με τον Airat Ichmouratov στο Airelibre.tv
* Συνέντευξη με τον Airat Ichmouratov στο Global News Montreal

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Ομάδα Kleztory klezmer
* Καναδικό Μουσικό Κέντρο  

Κατηγορία:Τάταροι
Κατηγορία:Καναδοί συνθέτες
Κατηγορία:Καναδοί μουσικοί
Κατηγορία:Ρώσοι συνθέτες κλασικής μουσικής
Σε βλέπω 4

Το ***Σε βλέπω 4*** (πρωτότυπος αγγλικός τίτλος: *Saw IV*) είναι ταινία τρόμου του 2007 σε σκηνοθεσία από τον Ντάρεν Λιν Μπάουσμαν από σενάριο των Πάτρικ Μέλτον και Μάρκους Ντάνσταν. Είναι η τέταρτη ταινία της σειράς ταινιών ''Σε βλέπω'' και συνέχεια του *[[Σε βλέπω III]]* (2006). Πρωταγωνιστούν οι Τόμπιν Μπελ, Σκοτ Πάτερσον, Κώστας Μάντιλορ, Μπέτσι Ράσελ, και Λίρικ Μπεντ.

Το *Σε βλέπω 4* κυκλοφόρησε στις Ηνωμένες Πολιτείες Αμερικής στις 26 Οκτωβρίου του 2007. Έλαβε γενικά αρνητικά σχόλια από τους κριτικούς και εισέπραξε $139 εκατομμύρια παγκοσμίως απέναντι από έναν προϋπολογισμό $10 εκατομμυρίων. Μια συνέχεια, *[[Σε βλέπω 5]]*, κυκλοφόρησε το 2008.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2007
Κατηγορία:Ταινίες σίκουελ
Κατηγορία:Ταινίες Σε βλέπω
Κατηγορία:Ταινίες παραγωγής Lions Gate Entertainment
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ταινίες τρόμου
Κατηγορία:Αγγλόφωνες ταινίες
Σε βλέπω 5

Το ***Σε βλέπω 5*** (πρωτότυπος αγγλικός τίτλος: *Saw V*) είναι ταινία τρόμου του 2008 σε σκηνοθεσία από τον Ντέιβιντ Χακλ, από σενάριο των Πάτρικ Μέλτον και Μάρκους Ντάνσταν. Είναι η πέμπτη ταινία της σειράς ταινιών ''Σε βλέπω'' και συνέχεια του *[[Σε βλέπω 4]]* (2007). Πρωταγωνιστούν οι Τόμπιν Μπελ, Κώστας Μάντιλορ, Σκοτ Πάτερσον, Μπέτσι Ράσελ, Μαρκ Ρόλστον, Τζούλι Μπενζ, Κάρλο Ρότα, και Μέγκαν Γκουντ.

Το *Σε βλέπω 5* κυκλοφόρησε στις Ηνωμένες Πολιτείες Αμερικής στις 24 Οκτωβρίου του 2008, από την Lionsgate Films. Έλαβε γενικά αρνητικά σχόλια από τους κριτικούς και εισέπραξε $113.9 εκατομμύρια παγκοσμίως απέναντι από έναν προϋπολογισμό $10.8 εκατομμυρίων. Μια συνέχεια, *[[Σε βλέπω 6]]*, κυκλοφόρησε το 2009.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2008
Κατηγορία:Ταινίες σίκουελ
Κατηγορία:Ταινίες Σε βλέπω
Κατηγορία:Ταινίες παραγωγής Lions Gate Entertainment
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ταινίες τρόμου
Κατηγορία:Αγγλόφωνες ταινίες
Ιμάν μπιντ Χουσεΐν

Η **Ιμάν Μπιντ αλ-Χουσεΐν** (*Iman bint Al-Hussein*, 24 Απριλίου 1983 -) είναι κόρη του Βασιλιά Χουσεΐν της Ιορδανίας.

## Βιογραφία
Γεννήθηκε στις 24 Απριλίου 1983 στο Ιατρικό Κέντρο Βασιλιάς Χουσεΐν στο Αμμάν, και είναι κόρη του Χουσεΐν της Ιορδανίας και της τέταρτης συζύγου του Λίζα Χαλαμπάϊ.

Η Πριγκίπισσα σπούδασε στο Garrison Forest School στη Βαλτιμόρη, στο Fay School στη Μασαχουσέτη και στο Maret School στην Ουάσιγκτον. Εντάχθηκε στη Βασιλική Στρατιωτική Ακαδημία Sandhurst το 2002 και ολοκλήρωσε την εκπαίδευσή της εκεί στις 8 Αυγούστου 2003. Γράφτηκε στο Αμερικανικό Πανεπιστήμιο στην Ουάσιγκτον το 2003 και αποφοίτησε το 2007 με πτυχίο στην Κοινωνιολογία.

Στις 20 Δεκεμβρίου 2012, η Βασιλική Αυλή της Ιορδανίας ανακοίνωσε τον αρραβώνα της πριγκίπισσας με τον επιχειρηματία Ζαγίντ Αζμί Μίρζα. Παντρεύτηκαν στις 22 Μαρτίου 2013. Γέννησε έναν γιο, τον Ομάρ, στις 7 Οκτωβρίου 2014. Το ζευγάρι χώρισε το 2017.

## Παραπομπές


## Εξωτερικοί σύνδεσμοι

*The 20 Hottest Young Royals -
*Princess Iman bint Al Hussein, Forbes

Κατηγορία:Χασεμίτες
Κατηγορία:Ιορδανοί ευγενείς
Σε βλέπω III

Το ***Σε βλέπω III*** (πρωτότυπος αγγλικός τίτλος: *Saw III*) είναι ταινία τρόμου του 2006 σε σκηνοθεσία από τον Ντάρεν Λιν Μπάουσμαν από σενάριο του Λι Γουάνελ. Είναι η τρίτη ταινία της σειράς ταινιών ''Σε βλέπω'' και συνέχεια του *[[Σε βλέπω... ξανά]]* (2005). Πρωταγωνιστούν οι Τόμπιν Μπελ, Σόνι Σμιθ, Άνγκους Μακφάντιεν, Μπαχάρ Σούμεκ, και Ντέινα Μέγιερ.

Το *Σε βλέπω III* κυκλοφόρησε στις Ηνωμένες Πολιτείες Αμερικής στις 27 Οκτωβρίου του 2006, από την Lionsgate Films. Έλαβε μικτά προς αρνητικά σχόλια από τους κριτικούς, και εισέπραξε $164.9 εκατομμύρια παγκοσμίως απέναντι από έναν προϋπολογισμό $10 εκατομμυρίων. Μια συνέχεια, *[[Σε βλέπω 4]]*, κυκλοφόρησε το 2007.

## Παραπομπές


## Εξωτερικοί σύνδεσμοι
*
* 

Κατηγορία:Ταινίες του 2006
Κατηγορία:Ταινίες σίκουελ
Κατηγορία:Ταινίες Σε βλέπω
Κατηγορία:Ταινίες παραγωγής Lions Gate Entertainment
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ταινίες τρόμου
Κατηγορία:Αγγλόφωνες ταινίες
Σε βλέπω 7

Το ***Σε βλέπω 7*** (πρωτότυπος αγγλικός τίτλος *Saw 3D*) είναι Αμερικανική 3D ταινία τρόμου του 2010 σε σκηνοθεσία από τον Ντέιβιντ Χακλ, από σενάριο των Πάτρικ Μέλτον και Μάρκους Ντάνσταν. Είναι η έβδομη ταινία της σειράς ταινιών ''Σε βλέπω'' και συνέχεια του *[[Σε βλέπω 6]]* (2007). Πρωταγωνιστούν οι Τόμπιν Μπελ, Κώστας Μάντιλορ, Μπέτσι Ράσελ, Σον Πάτρικ Φλάνερι, και Κάρι Έλγουις.

Το *Σε βλέπω 7* κυκλοφόρησε στις Ηνωμένες Πολιτείες Αμερικής στις 29 Οκτωβρίου του 2010. Έλαβε κυρίως αρνητικά σχόλια από τους κριτικούς και εισέπραξε $136.2 εκατομμύρια απέναντι από έναν προϋπολογισμό $17 εκατομμυρίων. Μια συνέχεια, *[[Σε βλέπω 8]]*, κυκλοφόρησε το 2017.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2010
Κατηγορία:Ταινίες σίκουελ
Κατηγορία:Ταινίες Σε βλέπω
Κατηγορία:Ταινίες παραγωγής Lions Gate Entertainment
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες τρόμου
Κατηγορία:Αγγλόφωνες ταινίες
Ράϊγια μπιντ Χουσεΐν

Η **Ράϊγια Μπιντ αλ-Χουσεΐν** (*Raiyah bint Al-Hussein*, 9 Φεβρουαρίου 1986 -) είναι κόρη του Βασιλιά Χουσεΐν της Ιορδανίας.

## Βιογραφία
Γεννήθηκε στις 9 Φεβρουαρίου 1986 στο Αμμάν, και είναι κόρη του Χουσεΐν της Ιορδανίας και της τέταρτης συζύγου του Λίζα Χαλαμπάϊ.

Η πριγκίπισσα παρακολούθησε το United World College of the Atlantic στην Ουαλία και έλαβε το προπτυχιακό της πτυχίο στα Ιαπωνικά στο Πανεπιστήμιο του Εδιμβούργου. Σπούδασε επίσης στο Πανεπιστήμιο Ritsumeikan στην Ιαπωνία. Έλαβε μεταπτυχιακό τίτλο στην Ιαπωνική λογοτεχνία από το Πανεπιστήμιο Κολούμπια. Αργότερα μετακόμισε στο Τόκιο, όπου πέρασε τρία χρόνια δουλεύοντας στον τομέα της ανθρώπινης ανάπτυξης.

Σήμερα είναι μεταπτυχιακή φοιτήτρια  για διδακτορικό στο Τμήμα Ασιατικών Γλωσσών και Πολιτισμών με θέμα «την υποδοχή των αφηγήσεων μεσαιωνικών πολεμιστών στην Ιαπωνία και τον Αραβικό Κόσμο και τον αντίκτυπό τους στην κατασκευή των εθνικών ταυτοτήτων» στο Πανεπιστήμιο της Καλιφόρνια.

Συμμετείχε σε επίσημες επισκέψεις στην Ιαπωνία το 2007 και το 2008 και συνόδευσε τον βασιλιά Αμπντάλα Β΄ στη χώρα τον Απρίλιο του 2009. Το 2008, αποτέλεσε μέρος ιορδανικής αντιπροσωπείας σε επίσημη επίσκεψη με τον βασιλιά Αμπντάλα Β' στη Νότια Κορέα.

Στις 5 Νοεμβρίου 2019, το παλάτι ανακοίνωσε τον αρραβώνα της πριγκίπισσας με τον βρετανικής καταγωγής δημοσιογράφο Νεντ Ντόνοβαν, γιο της συγγραφέα Τέσα Νταλ. Το ζευγάρι παντρεύτηκε στις 7 Ιουλίου 2020 στο Ηνωμένο Βασίλειο με την άδεια του Βασιλιά Αμπντάλα Β΄, αφού ο προγραμματισμένος γάμος τους στην Ιορδανία ακυρώθηκε λόγω της πανδημίας COVID-19. Το 2023, τιμήθηκε με το Τάγμα του Αγίου Ιωάννη.

Η πριγκίπισσα φέρεται να είναι πολύ δεμένη με την Ταλούλα Ράιλι, η οποία αναφέρθηκε στη Ράϊγια ως «το εγκεφαλικό μου δίδυμο και η πιο αγαπημένη φωνή στο σύμπαν» σε ένα από τα μυθιστορήματά της.

## Παραπομπές


## Εξωτερικοί σύνδεσμοι
* 

Κατηγορία:Χασεμίτες
Κατηγορία:Ιορδανοί ευγενείς
Χότσεμπορζ

Το **Χότσεμπορζ** ( τσέχικα: [ˈxocɛbor̝̊] ; ) είναι μια κωμόπολη στην περιφέρεια Χαβλίτσκουβ Μπροντ στην περιοχή Βισότσινα της Τσεχίας. Έχει περίπου 9.100 κατοίκους. Το ιστορικό κέντρο της πόλης είναι καλά διατηρημένο και προστατεύεται από το νόμο ως ζώνη αστικού μνημείου.

## Διοικητικά στοιχεία
Τα χωριά και οι οικισμοί Μπίλεκ, Ντόμπκοβ, Κλουζόβι, Ποτσάτκι, Πρζιγέμκι, Ράνκοβ, Στρζίζοβ και Σβίνι αποτελούν διοικητικά μέρη του Χότσεμπορζ.

## Ετυμολογία
Το όνομα προέρχεται από το προσωπικό όνομα Chotěbor. Υπήρχε το αρχοντικό του Χότσεμπορζ, το οποίο ανήκε πιθανότατα στον ευγενή Χότσεμπορζ του Βσίνιτσε. 

## Γεωγραφία
Το Χότσεμπορζ βρίσκεται περίπου 14 χιλιόμετρα βορειοανατολικά του Χαβλίτσκουβ Μπροντ και 34 χιλιόμετρα βόρεια της Γίχλαβα. Το υψηλότερο σημείο είναι ο λόφος Φίντλερουβ στα 615 μέτρα πάνω από την επιφάνεια της θάλασσας. Υπάρχουν πολλές λίμνες με ψάρια στα περίχωρα της κωμόπολης.

## Ιστορία
Η πρώτη γραπτή αναφορά του Χότσεμπορζ είναι από το 1265. Λόγω των ορυχείων αργύρου στην περιοχή, ο βασιλιάς Ιωάννης της Βοημίας αγόρασε το χωριό και το 1331 το ανήγαγε σε κωμόπολη. Υπήρξε βασιλική κωμόπολη μέχρι τα τέλη του 15ου αιώνα, όταν την απέκτησαν οι Τρτσκα της οικογένειας Λίπα.

Κατά τον 17ο και 18ο αιώνα, οι ιδιοκτήτες άλλαζαν συχνά. Ο Βίλεμ Λέοπολντ Κίνσκι έχτισε εκεί ένα κάστρο το 1701–1702. Από το 1836 έως το 1948, το κάστρο ανήκε στην οικογένεια Ντομπρζένσκι του Ντομπρζένιτσε. Το κάστρο επέστρεψε στην ιδιοκτησία τους το 1992.

## Δημογραφικά στοιχεία

## Οικονομία
Ο μεγαλύτερος εργοδότης που εδρεύει στην πόλη είναι η εταιρεία GCE, κατασκευαστής προμηθειών συγκόλλησης. Απασχολεί περισσότερα από 500 άτομα. 

## Αξιοθέατα

Το Χότσεμπορζ είναι γνωστό για το κάστρο του. Είναι ένα μπαρόκ κτίριο με στοιχεία ιταλικής αρχιτεκτονικής. Περιλαμβάνει μια έκθεση του μουσείου της πόλης. Το συγκρότημα του κάστρου περιλαμβάνει παρεκκλήσι της Αγίας Τριάδας και πάρκο αγγλικού στιλ. 

Η πλατεία της πόλης περιστοιχίζεται από νεοκλασικές κατοικίες. Χτίστηκαν με ανακατασκευή των κατοικιών, που καταστράφηκαν από πυρκαγιά το 1832 και οι στοές περιτοιχίστηκαν. Το ορόσημο της πλατείας είναι το πρώην δημαρχείο με έναν χαρακτηριστικό πύργο του ρολογιού. 

Η εκκλησία του Αγίου Ιακώβου του Μεγάλου χτίστηκε στη θέση ενός ρωμανικού παρεκκλησίου του 12ου αιώνα, το οποίο ήταν παλαιότερο από την πόλη. Ο ναός ξαναχτίστηκε πολλές φορές μετά από συχνές πυρκαγιές. Η σημερινή του μορφή είναι μετά τη νεογοτθική ανακατασκευή το 1894–1895.

## Αδελφοποιημένες πόλεις
Το Χότσεμπορζ είναι αδελφοποιημένο με τις πόλεις: 

*  Τιάτσιβ, Ουκρανία
*  Tiszafüred, Ουγγαρία

## Παραπομπές

## Εξωτερικοί σύνδεσμοι

* 

Κατηγορία:Πόλεις της Τσεχίας
Κατηγορία:Σελίδες με πηγές CS1 στα Τσεχικά (cs)
Θεώρημα της Βρετανικής σημαίας

[150px|right|thumb|Σύμφωνα με το θεώρημα Βρετανικής σημαίας τα κόκκινα [τετράγωνο|τετράγωνα έχουν το ίδιο εμβαδόν με τα μπλε τετράγωνα.]]
Στην γεωμετρία, το **θεώρημα της Βρετανικής σημαίας** δηλώνει ότι σε ένα ορθογώνιο \mathrm{AB\Gamma\Delta}, για οποιοδήποτε εσωτερικό του σημείο \mathrm{P}, ισχύει ότι
:\mathrm{AP}^2 + \mathrm{\Gamma P}^2 = \mathrm{BP}^2 + \mathrm{\Delta P}^2.

## Απόδειξη
right|thumb|Σχήμα απόδειξης του θεωρήματος.
Θεωρούμε τις αποστάσεις w, x, y, z του σημείου \mathrm{P} από τις πλευρές \mathrm{AB}, \mathrm{B\Gamma}, \mathrm{\Gamma \Delta}, \mathrm{\Delta A}.

Από το πυθαγόρειο θεώρημα στο ορθογώνιο τρίγωνο \mathrm{APP_1} έχουμε ότι 
:(\mathrm{AP})^2 = w^2 + z^2,
και στο τρίγωνο \mathrm{\Gamma PP_3} έχουμε ότι 
:(\mathrm{\Gamma P})^2 = x^2 + y^2.
Συνδυάζοντας τις δύο παραπάνω σχέσεις έχουμε ότι 
:

Αντίστοιχα, για τις \mathrm{BP} και \mathrm{\Delta P} έχουμε ότι 
:

Συνδυάζοντας τις σχέσεις () και (), λαμβάνουμε τη ζητούμενη.

## Επεκτάσεις
Διάφορες επεκτάσεις του θεωρήματος έχουν ερευνηθεί.

right|thumb|Σημαία του Ηνωμένου Βασιλείου της Μεγάλης Βρετανίας.
## Ονομασία
Το θεώρημα παίρνει το όνομά του από την σημαία του Ηνωμένου Βασιλείου της Μεγάλης Βρετανίας.

## Δείτε επίσης
* Ορθογώνιο παραλληλόγραμμο
* Πυθαγόρειο θεώρημα

## Εξωτερικοί σύνδεσμοι
* British Flag Theorem στο artofproblemsolving.com

## Παραπομπές


Κατηγορία:Τετράπλευρα
Κατηγορία:Θεωρήματα στη Γεωμετρία
Κατηγορία:Ευκλείδεια Γεωμετρία
Marvel Studios: Θρύλοι

Το ***Marvel Studios: Θρύλοι*** (πρωτότυπος αγγλικός τίτλος: *Marvel Studios: Legends*) είναι σειρά ντοκιμαντέρ που δημιουργήθηκε για την συνδρομητική υπηρεσία Disney+, βασισμένη σε χαρακτήρες των Marvel Comics και σε αντικείμενα που εμφανίζονται στο Κινηματογραφικό Σύμπαν της Marvel (MCU). Σε παραγωγή από την Marvel Studios, κάθε επεισόδιο δείχνει έναν χαρακτήρα ή αντικείμενο δείχνοντας σκηνές από παρελθοντικές ταινίες του MCU και σειρές του Disney+.

Η σειρά ανακοινώθηκε τον Δεκέμβριο του 2020. Το *Marvel Studios: Θρύλοι* έκανε πρεμιέρα στις 8 Ιανουαρίου 2021, με επεισόδια να κυκλοφορούν πριν την κυκλοφορία μιας σειράς του Disney+, ενός σπέσιαλ, ή μιας ταινίας. Έλαβε θετικά σχόλια για το γεγονός πως βοηθάει το κοινό του franchise, αλλά και επικρίσεις καθώς δεν χρησιμοποίησε νέες σκηνές και δεν είχε στοιχεία ντοκιμαντέρ. Ο πρώτος κύκλος καλύπτει την Φάση Τέσσερα, ενώ ο δεύτερος την Φάση Πέντε. Όταν ξεκίνησε ο δεύτερος κύκλος, τα επεισόδια και των δύο κύκλων κυκλοφόρησαν και στο YouTube κανάλι της Marvel Entertainment. Η σειρά ολοκληρώθηκε στις 15 Δεκεμβρίου 2023.

## Παραπομπές


## Εξωτερικοί σύνδεσμοι

*  στο Marvel.com
* 

Κατηγορία:Τηλεοπτικές σειρές του Disney+
Κατηγορία:Μέσα της Τέταρτης Φάσης του Κινηματογραφικού Σύμπαντος της Marvel
Κατηγορία:Μέσα της Πέμπτης Φάσης του Κινηματογραφικού Σύμπαντος της Marvel
Κατηγορία:Κινηματογραφικό Σύμπαν της Marvel (τηλεοπτικές σειρές)
Κατηγορία:Τηλεοπτικές σειρές της Marvel Studios
Παραλία Βράχου Πρέβεζας

H **Παραλία** ή **Παραλία Βράχου** είναι παραθαλάσσιος οικισμός και παραλία της Ηπείρου στην Περιφερειακή Ενότητα Πρεβέζης.

## Γενικά στοιχεία
Η Παραλία βρίσκεται στις ακτές του Ιονίου Πελάγους σε απόσταση περίπου 34 χλμ. βορειοδυτικά από την Πρέβεζα και 5 χλμ. (οδικά) βορειοδυτικά από τον Βράχο ενώ ανατολικά της περνάει η ΕΟ Πρέβεζας - Ηγουμενίτσας. Το χωριό είναι γνωστό για την παραλία του, στην οποία οφείλει και το όνομά του, και μαζί με την διπλανή παραλία της Λούτσας έχουν συνολικό μήκος 6 χιλιόμετρα. Αποτελεί καλοκαιρινό παραθεριστικό προορισμό της περιοχής, είναι αμμώδης και οργανωμένη με αρκετές υποδομές (super market, εστιατόρια, ταβερνάκια, καφετέριες αλλά και ενοικιαζόμενα, ξενοδοχείο).

Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην κοινότητα Βράχου. Σύμφωνα με το Πρόγραμμα «Καλλικράτης», μαζί με τον Βράχο και τη Λυγιά αποτελούν κοινότητα που ανήκει στη Δημοτική Ενότητα Ζαλόγγου του δήμου Πρέβεζας και σύμφωνα με την απογραφή 2011 απογράφησαν 41 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Η Παραλία Λούτσας - Βράχου στο https://www.youtube.com/.

## Σημείωση

Δίπλα και βορειοδυτικά υπάρχει ο συνώνυμος οικισμός και παραλία Παραλία Λούτσας, ο οποίος υπάγεται στον Δήμο Πάργας.
## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Αντιπτέριση στους Θερινούς Ολυμπιακούς Αγώνες 2024

Τα αγωνίσματα της **[[αντιπτέριση]]ς** στους Θερινούς Ολυμπιακούς Αγώνες 2024 πρόκειται να πραγματοποιηθούν από τις 27 Ιουλίου έως τις 5 Αυγούστου στην Αρένα Πορτ Ντε Λα Σαπέλ. Θα συμμετάσχουν συνολικά 172 αθλητές σε 5 αγωνίσματα, 2 ανδρών, 2 γυναικών και 1 μικτό.

## Πρόγραμμα

## Σύνοψη μεταλλίων
### Πίνακας μεταλλίων

### Αγωνίσματα

## Παραπομπές


2024
Αντιπτέριση
Παραλία Λούτσας Πρέβεζας

H **Παραλία** ή **Παραλία Λούτσας** είναι παραθαλάσσιος οικισμός και παραλία του Δήμου Πάργας στην Περιφερειακή Ενότητα Πρεβέζης.

## Γενικά στοιχεία
Η Παραλία βρίσκεται στις ακτές του Ιονίου Πελάγους σε υψόμετρο 38 μέτρα. Απέχει περίπου 36 χλμ. ΒΔ. από την Πρέβεζα, 28 χλμ. ΝΑ. από την Πάργα και 4 χλμ. (οδικά) Ν.-ΝΑ. από την Λούτσα ενώ ανατολικά και βόρειά της περνάει η ΕΟ Πρέβεζας - Ηγουμενίτσας. Το χωριό είναι γνωστό για την παραλία του, στην οποία οφείλει και το όνομά του, και μαζί με την διπλανή παραλία του Βράχου έχουν συνολικό μήκος 6 χιλιόμετρα. Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην κοινότητα Λούτσης. Σύμφωνα με το Πρόγραμμα «Καλλικράτης», μαζί με την Λούτσα αποτελούν την κοινότητα Λούτσας που ανήκει στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 απογράφησαν 32 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Η Παραλία Λούτσας - Βράχου στο https://www.youtube.com/.

## Σημείωση
Δίπλα και νοτιοανατολικά υπάρχει ο συνώνυμος οικισμός και παραλία Παραλία Βράχου, ο οποίος υπάγεται στον Δήμο Πρέβεζας.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πάργας
Marvel Studios: Ενώνοντας το Σύμπαν

Το ***Marvel Studios: Ενώνοντας το Σύμπαν*** (πρωτότυπος αγγλικός τίτλος: *Marvel Studios: Assembled*) είναι Αμερικανική τηλεοπτική σειρά ντοκιμαντέρ ανθολογίας που δημιουργήθηκε για την συνδρομητική υπηρεσία Disney+. Σε παραγωγή από την Marvel Studios, κάθε σπέσιαλ εξερευνά το πως δημιουργήθηκε κάποια σειρά του Disney+ ή ταινία του Κινηματογραφικό Σύμπαν της Marvel (MCU).

Η σειρά ανακοινώθηκε τον Φεβρουάριο του 2021. Έκανε πρεμιέρα στις 12 Μαρτίου του 2021, με κάθε σπέσιαλ να κυκλοφορεί μετά από την ολοκλήρωση κάποιας σειράς του Disney+ ή κάποιας κυκλοφορίας ταινίας στο Disney+. Έλαβε θετική ανταπόκριση για την ένδειξη του πώς ολοκληρώθηκε κάθε έργο.

## Παραπομπές


## Εξωτερικοί σύνδεσμοι

*  στο Marvel.com
* 

Κατηγορία:Τηλεοπτικές σειρές του Disney+
Κατηγορία:Μέσα της Τέταρτης Φάσης του Κινηματογραφικού Σύμπαντος της Marvel
Κατηγορία:Μέσα της Πέμπτης Φάσης του Κινηματογραφικού Σύμπαντος της Marvel
Κατηγορία:Κινηματογραφικό Σύμπαν της Marvel (τηλεοπτικές σειρές)
Κατηγορία:Τηλεοπτικές σειρές της Marvel Studios
Σε βλέπω 8

Το ***Σε βλέπω 8*** (πρωτότυπος αγγλικός τίτλος: *Jigsaw*) είναι Αμερικανική ταινία τρόμου του 2017 σε σκηνοθεσία από τους Αδερφούς Σπίριγκ από σενάριο των Τζος Στόλμπεργκ και Πίτερ Γκολντφίνγκερ. Ως η όγδοη ταινία σειράς ταινιών ''Σε βλέπω'', πρωταγωνιστούν οι Ματ Πάσμορ, Κάλουμ Κιθ Ρένι, Κλε Μπένετ, και Χάνα Έμιλι Άντερσον.

Το *Σε βλέπω 8* κυκλοφόρησε στις Ηνωμένες Πολιτείες Αμερικής στις 27 Οκτωβρίου του 2017, από την Lionsgate Films. Έλαβε αρνητικά σχόλια από τους κριτικούς και εισέπραξε $103 εκατομμύρια παγκοσμίως απέναντι από έναν προϋπολογισμό $10 εκατομμυρίων. Μια ένατη αυτόνομη ταινία, **, κυκλοφόρησε το 2021.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2017
Κατηγορία:Ταινίες σίκουελ
Κατηγορία:Ταινίες Σε βλέπω
Κατηγορία:Ταινίες παραγωγής Lions Gate Entertainment
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες τρόμου
Κατηγορία:Αγγλόφωνες ταινίες
Spiral: Ο Θρύλος του Saw

Το ***Spiral: Ο Θρύλος του Saw*** (πρωτότυπος αγγλικός τίτλος: *Spiral: From the Book of Saw*) είναι Αμερικανική ταινία τρόμου του 2021 σ σκηνοθεσία από τον Ντάρεν Λιν Μπάουσμαν από σενάριο των Τζος Στόλμπεργκ και Πίτερ Γκολντφίνγκερ. Ως η ένατη ταινία σειράς ταινιών ''Σε βλέπω'', πρωταγωνιστούν οι Κρις Ροκ, Μαξ Μινγκέλα, Μαρισόλ Νίκολς, και Σάμιουελ Λ. Τζάκσον.

Αρχικά προγραμματισμένο να κυκλοφορήσει τον Μάιο του 2020, το *Spiral: Ο Θρύλος του Saw* καθυστέρησε λόγω της πανδημίας COVID-19, και κυκλοφόρησε στις Ηνωμένες Πολιτείες Αμερικής στις 14 Μαΐου του 2021, από την Lionsgate Films. Έλαβε μικτά σχόλια από τους κριτικούς, και εισέπραξε $40.6 εκατομμύρια παγκοσμίως απέναντι από έναν προϋπολογισμό $20 εκατομμυρίων. Η δέκατη ταινία, *[[Saw X]]*, κυκλοφόρησε το 2023.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2021
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες σίκουελ
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες παραγωγής Lions Gate Entertainment
Κατηγορία:Ταινίες Σε βλέπω
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κρις Ροκ

Ο **Κρίστοφερ Τζούλιους Ροκ** (**Christopher Julius Rock**, γεννημένος στις 7 Φεβρουαρίου του 1965) είναι Αμερικανός κωμικός stand-up, ηθοποιός, και δημιουργός ταινιών. Είναι γνωστός για τους ρόλους του στις ταινίες *[[Μαδαγασκάρη (ταινία, 2005)|Μαδαγασκάρη]]* (2005), *[[Μαδαγασκάρη 2: Απόδραση από την Αφρική]]* (2008), *[[Μαδαγασκάρη 3: Οι Φυγάδες της Ευρώπης]]* (2013), και ** (2021).

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανοί κωμικοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί παραγωγοί ταινιών
Κατηγορία:Βραβευμένοι με Grammy
Τσουκνίδα Πρέβεζας

H **Τσουκνίδα** είναι οικισμός και παραλία του Δήμου Πάργας στην Περιφερειακή Ενότητα Πρεβέζης.

## Γενικά στοιχεία
Η Τσουκνίδα βρίσκεται προς τις ακτές του Ιονίου Πελάγους, νότια του ποταμού Αχέροντα σε υψόμετρο 50 μέτρα. Απέχει περίπου 41 χλμ. Β.-ΒΔ. από την Πρέβεζα, 22 χλμ. ΝΑ. από την Πάργα και 8 χλμ. Δ.-ΝΔ. από το Καναλλάκι (έδρα του δήμου) ενώ δυτικά του χωριού περνάει η ΕΟ Πρέβεζας - Ηγουμενίτσας και είναι η Βαλανιδόραχη. Δυτικά και προς τη θάλασσα είναι το Καταφύγιο Άγριας Ζωής "Αμμουδιά – Βαλανιδόραχη – Λούτσα" (περιοχή Natura 2000), νοτιοδυτικά ο "Όρμος του Οδυσσέα" και το "Αλωνάκι Φαναρίου".

Αναφέρεται επίσημα, μετά την απελευθέρωση της Ηπείρου, το 1919 να προσαρτάται στην τότε κοινότητα Βαλανιδορράχου. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Βαλανιδοράχη αποτελούν την κοινότητα Βαλανιδοράχης που ανήκει στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 απογράφησαν 145 κάτοικοι.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πάργας
Τρίκορφο Πρέβεζας

Το **Τρίκορφο** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Τρίκορφο βρίσκεται προς τα βόρεια όρια με την Περιφερειακή Ενότητα Θεσπρωτίας, στους πρόποδες από τα Όρη Παραμυθιάς σε υψόμετρο 320 μέτρα. Απέχει περίπου 35 χλμ. Δ.-ΒΔ. από το Καναλλάκι (έδρα του δήμου), 6 χλμ. ΒΔ. από την Πάργα ενώ βόρειά του είναι η Αγιά και ανατολικά η Ανθούσα. Πάνω από το χωριό δεσπόζει οθωμανικό φρούριο της περιόδου του Αλή Πασά. Υπάρχουν δύο εκκλησίες και οι δύο έχουν νεκροταφείο και χρησιμοποιούνται ακόμα για τις λειτουργίες. Δίπλα στην πάνω εκκλησία βρίσκονται τα ερείπια του παλιού σχολείου. Η μικρότερη εκκλησία (Άγιος Γεώργιος), που βρίσκεται πιο κοντά στο τέλος του χωριού, ανακαινίστηκε ελαφρά το 2005 και τοποθετήθηκε νέα στέγη.

Αναφέρεται επίσημα ως ξεχωριστός οικισμός για πρώτη φορά να απογράφεται το 1951 γραμμένος *Μαχαλάς Ανθούσης* στην κοινότητα Ανθούσης. Το 1955 με το ΦΕΚ 287Α - 10/10/1955 μετονομάστηκε σε Τρίκορφον. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι μαζί με την Ανθούσα αποτελούν την ομώνυμη  κοινότητα που ανήκει στη Δημοτική Ενότητα Φαναρίου του δήμου Πάργας ενώ σύμφωνα με την απογραφή 2011 απογράφησαν 56 κάτοικοι.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Πάργας
Saw X

Το ***Saw X*** είναι Αμερικανική ταινία σε σκηνοθεσία από τον Κέβιν Γκρούτερτ από σενάριο των Τζος Στόλμπεργκ και Πίτερ Γκολντφίνγκερ. Είναι η δέκατη ταινία της σειράς ταινιών ''Σε βλέπω'', λειτουργεί ως συνέχεια του ''Σε βλέπω'' (2004) και πρίκουελ του *[[Σε βλέπω... ξανά]]* (2005). Πρωταγωνιστούν οι Τόμπιν Μπελ, Σόνι Σμιθ, Σιβόν Μάκοντι Λαντ, Στίβεν Μπραντ, Μάικλ Μπιτς, και Ρενάτα Βάκα.

Τα γυρίσματα έλαβαν μέρος από τον Οκτώβριο του 2022 μέχρι τον Φεβρουάριο του 2023 στην Πόλη του Μεξικού. Το *Saw X* κυκλοφόρησε στις Ηνωμένες Πολιτείες Αμερικής στις 29 Σεπτεμβρίου του 2023, από την Lionsgate. Έλαβε κυρίως θετικά σχόλια από τους κριτικούς, με τους περισσότερους να λένε πως είναι η καλύτερη ταινία του franchise μετά από την πρώτη. Έχει εισπράξει $104.9 εκατομμύρια απέναντι από έναν προϋπολογισμό $13 εκατομμυρίων. 

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2023
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές ταινίες τρόμου
Κατηγορία:Ταινίες ιντέρκουελ
Κατηγορία:Ταινίες τοποθετημένες στο Μεξικό
Κατηγορία:Ταινίες παραγωγής Lions Gate Entertainment
Κατηγορία:Ταινίες Σε βλέπω
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Μεξικάνικες ταινίες
Ξενία Σερρών

Το «**Ξενία**» **Σερρών** αποτελούσε ξενοδοχειακή μονάδα του Ε.Ο.Τ στην πόλη των Σερρών με σκοπό την ανταπόκριση στο αυξανόμενο κύμα τουρισμού στην περιοχή την δεκαετία του 1960. Το ξενοδοχείο σχεδιάστηκε και κατασκευάστηκε το 1960 από τον Κωνσταντίνο Σταμάτη ενώ το 1976 επεκτάθηκε με την ανέγερση μιας ακόμα πτέρυγας δωματίων. Η μονάδα παρέμεινε εγκαταλειμμένη έως και το 2006 όπου και μισθώθηκε σε ιδιώτη και βρίσκεται σε λειτουργία έως και σήμερα.

## Τοποθεσία
Το «**Ξενία**» των Σερρών έχει ανεγερθεί σε προνομιακή θέση στην ανατολική είσοδο της πόλης καθώς συνδυάζοντας μια εγγύτητα στο φυσικό περιβάλλον καθώς και στο αστικό με μικρή απόσταση από το κέντρο της πόλης.

## Αρχιτεκτονική
Η μονάδα στην αρχική της μορφή ακολούθησε ως επί το πλείστο την δεδομένη αρχιτεκτονική όλων των Ξενία (Μεταπολεμικός Μοντερνισμός), η οποία χαρακτηριζόταν από εκτεταμένη χρήση σκυροδέματος, μεγάλα υαλοστάσια στους χώρους υποδοχής και στο εστιατόριο, και τυπικής διάταξης δωμάτια με δυο κλίνες.

Μετά από αρκετές ανακαινίσεις και τροποποιήσεις της μορφής του από το 1970 έως και σήμερα, η μονάδα δεν χαρακτηρίζεται καθόλου από στοιχεία που να παραπέμπουν στον μεταπολεμικό μοντερνισμό, καθώς η σημερινή του αρχιτεκτονική εντάσσεται σε ένα νεότερο κύμα δόμησης και σχεδιασμού

### Επέκταση του 1976
Το 1976 το ξενοδοχείο επεκτάθηκε μέσω της προσθήκης νέας πτέρυγας η οποία μεταφράστηκε στην κατασκευή ενός επιπλέον ορόφου ο οποίος ακολούθησε την ίδια διάταξη με τους κατώτερους ορόφους, ενώ εξώστες δημιουργήθηκαν στην ταράτσα με σκοπό την χρήση της για λόγους ψυχαγωγίας, καθώς και το εστιατόριο επέκτεινε την χωρητικότητά του.

## Παραπομπές


Κατηγορία:Τουριστικό Πρόγραμμα «Ξενία»
Τσαγκαρόπουλο Πρέβεζας

Το **Τσαγκαρόπουλο** είναι οικισμός στην Ήπειρο και την Περιφερειακή Ενότητα Πρέβεζας.

## Γενικά στοιχεία
Το Τσαγκαρόπουλο βρίσκεται προς τα βόρεια όρια με την Περιφερειακή Ενότητα Ιωαννίνων, ανάμεσα στον ποταμό Λούρος και το Ξεροβούνι σε υψόμετρο 480 μέτρα. Απέχει περίπου 20 χλμ. Β. από την Φιλιππιάδα (έδρα του δήμου) και 62 χλμ. Β.-ΒΑ. την Πρέβεζα ενώ στην νοτιοανατολική του άκρη περνάει η Ιόνια Οδός που τον χωρίζει από τον Νέο Γοργόμυλο. Στο χωριό υπάρχουν οι εκκλησίες Άγιος Νικόλαος, Άγιος Αιμιλιανός και Αγία Παρασκευή.

Αναφέρεται επίσημα, μετά την απελευθέρωση της Ηπείρου, στο ΦΕΚ 181Α - 14/08/1919 να προσαρτάται στην τότε κοινότητα Μουλιανών και το 1951 στο ΦΕΚ 177Α - 19/06/1951 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με τον Δρυμώνα αποτελούν την κοινότητα Τσαγκαροπούλου που υπάγεται στη Δημοτική Ενότητα Ανωγείου του δήμου Ζηρού και σύμφωνα με την απογραφή 2011 απογράφονται 78 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Τσαγκαρόπουλο από το Αρχειακό και οπτικο-ακουστικό υλικό ερευνών της Ακαδημίας Αθηνών.
* Γέφυρα Τσαγκαρόπουλου: Η πιο εντυπωσιακή της Ιόνιας από τον ιστότοπο https://www.epiruspost.gr/.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Ζηρού
Τηλεοπτικές σειρές νεαρών ενηλίκων της Marvel

μικρογραφία|302x302εσ|Ηθοποιοί των ''Runaways'' και ''Cloak & Dagger'' προωθώντας το crossover επεισόδιό τους.
Οι **τηλεοπτικές σειρές νεαρών ενηλίκων της Marvel** (πρωτότυπος αγγλικός τίτλος: **Marvel's young adult television series**) είναι δύο συνδεδεμένες Αμερικανικές τηλεοπτικές σειρές που βασίζονται σε χαρακτήρες των Marvel Comics. Σε παραγωγή από τις Marvel Television και ABC Signature Studios, τοποθετούνται στο Κινηματογραφικό Σύμπαν της Marvel και αναγνωρίζουν τις ταινίες και τις υπόλοιπες σειρές του franchise. 

Το καλωδιακό κανάλι Freeform ανακοίνωσε το *[[Cloak & Dagger (τηλεοπτική σειρά)|Cloak & Dagger]]*, μια νεανική υπερηρωική σειρά στην οποία πρωταγωνιστούν οι Ολίβια Χολτ και Όμπρεϊ Τζόζεφ, από την Marvel Television τον Απρίλιο του 2016. Αργότερα το 2016, μια παρόμοια νεανική σειρά με τίτλο *[[Runaways (τηλεοπτική σειρά)|Runaways]]* ανακοινώθηκε από την συνδρομητική υπηρεσία Hulu. Παρόλο που αρχικά είχε δηλώσει πως οι δύο σειρές θα ήταν ξεχωριστές, η Marvel Television ανακοίνωσε ένα crossover μεταξύ τους, με τους Χολτ και Τζόζεφ να εμφανίζονται στον τρίτο κύκλο του *Runaways*. Η εταιρεία αρχικά τις κατηγοριοποίησε ως "YA" (συντομογραφία του young adult).

Το *Runaways* έκανε πρεμιέρα τον Νοέμβριο του 2017, ενώ το *Cloak & Dagger* να κάνει πρεμιέρα τον Ιούνιο του 2018. Το Freeform ανακοίνωσε μια άλλη σειρά νεαρών ενηλίκων της Marvel, *[[New Warriors (πιλοτικό επεισόδιο )|New Warriors]]*, αλλά τελικά δεν προχώρησε. Τα *Cloak & Dagger* και *Runaways* ακυρώθηκαν τον Νοέμβριο του 2019, και η ανάπτυξη περαιτέρω σειρών νεαρών ανηλίκων τελείωσε τον επόμενο μήνα, όταν η Marvel Television έγινε πτυχή της Marvel Studios.  

## Τηλεοπτικές σειρές

## Ανταπόκριση κριτικών

## Παραπομπές


Κατηγορία:Τηλεοπτικές σειρές νεαρών ενηλίκων της Marvel
Κατηγορία:Τηλεοπτικές σειρές Hulu
Adventure into Fear (franchise)

Το **Adventure into Fear** ήταν ένα προγραμματισμένο σύνολο τηλεοπτικών σειρών για την συνδρομητική υπηρεσία Hulu, βασισμένες σε χαρακτήρες των Marvel Comics. Σε παραγωγή από τις Marvel Television και ABC Signature Studios, ήταν προγραμματισμένες να είναι μέρος του Κινηματογραφικού Σύμπαντος της Marvel (MCU) και να αναγνωρίζουν τις ταινίες και τις υπόλοιπες σειρές του franchise.

Μετά την ακύρωση όλων των τηλεοπτικών σειρών Marvel του Netflix, το Hulu ανακοίνωσε ένα σύνολο συνδεδεμένων σειρών της Marvel με ύφος τρόμου τον Μάιο του 2019. Κατηγοριοποιημένες ως "Adventure into Fear", η σειρές συμπεριλάμβαναν το *Ghost Rider*—στο οποίο θα πρωταγωνιστούσε ο Γκάμπριελ Λούνα, επαναλαμβάνοντας τον ρόλο του από το *[[Agents of S.H.I.E.L.D.]]* του ABC—και το *[[Helstrom (τηλεοπτική σειρά)|Helstrom]]*, αλλά το *Ghost Rider* τελικά δεν προχώρησε. Στο *Helstrom* πρωταγωνιστούν οι Τομ Όστεν και Σίντνεϊ Λέμον, και έκανε πρεμιέρα τον Οκτώβριο του 2020, χωρίς να έχει σύνδεση με το MCU. Κι άλλες σειρές βρισκόντουσαν σε ανάπτυξη, αλλά δεν προχώρησαν όταν η Marvel Television έγινε πτυχή της Marvel Studios τον Δεκέμβριο του 2019. Το *Helstrom* ακυρώθηκε έναν χρόνο αργότερα, τον Δεκέμβριο του 2020.

## Τηλεοπτικές σειρές

## Παραπομπές


Κατηγορία:Τηλεοπτικές σειρές Hulu
Κατηγορία:Τηλεοπτικά franchise του Κινηματογραφικού Σύμπαντος της Marvel
Πάρης Παπαδάκης

Ο **Παράσχος (Πάρης) Παπαδάκης** (Αλεξανδρούπολη, 4 Μαΐου 1980) είναι Έλληνας δικηγόρος - ποινικολόγος και πολιτικός, βουλευτής Έβρου από τον Μάιο του 2023 με την Ελληνική Λύση. Στις εκλογές του Ιουνίου του 2023, επανεξελέγη στην ίδια θέση.

## Βιογραφικό
Ο Πάρης Παπαδάκης γεννήθηκε στην Αλεξανδρούπολη το 1980. Σπούδασε νομικά στο Δημοκρίτειο Πανεπιστήμιο Θράκης και εργάζεται ως δικηγόρος - ποινικολόγος. Είναι έγγαμος και πατέρας δύο παιδιών.

Στις βουλευτικές εκλογές του Μαΐου του 2023 έθεσε υποψηφιότητα με την Ελληνική Λύση και εξελέγη βουλευτής Έβρου. Στις επαναληπτικές εκλογές του Ιουνίου επανεξελέγη βουλευτής.

Ως βουλευτής είναι μέλος της Διαρκούς Επιτροπής Παραγωγής και Εμπορίου της Βουλής των Ελλήνων.

## Παραπομπές


## Πηγές
* Vouliwatch: Παπαδάκης Παράσχος (Πάρης)
* Βουλή των Ελλήνων - Διατελέσαντες βουλευτές από τη Μεταπολίτευση ως σήμερα: Παράσχος Παπαδάκης

Κατηγορία:Βουλευτές Έβρου
Κατηγορία:Βουλευτές εκλεγμένοι με την Ελληνική Λύση
Κατηγορία:Έλληνες δικηγόροι του 20ού αιώνα
Καστρί Πάργας Πρέβεζας

Το **Καστρί** Πάργας ή Φαναρίου είναι χωριό της Ηπείρου στην Περιφερειακή Ενότητα Πρεβέζης.

## Γεωγραφικά - ιστορικά στοιχεία
Το Καστρί βρίσκεται στα βορειοδυτικά όρια με την Περιφερειακή Ενότητα Θεσπρωτίας, στις όχθες του Αχέροντα σε υψόμετρο 40 μέτρα. Απέχει περίπου 4 χλμ. ΒΔ. από το Καναλλάκι (έδρα του δήμου), 26 χλμ. Α.-ΝΑ. από την Πάργα ενώ βόρεια είναι το Σταυροχώρι και ανατολικά η Αχερουσία. 
αριστερά|μικρογραφία|Τα τείχη της ακρόπολης από το χωριό
Η περιοχή κατοικείται από τα αρχαία χρόνια και σε λόφο στην ανατολική πλευρά του χωριού υπάρχουν τα ερείπια της ακρόπολης της αρχαίας Πανδοσίας. Τα τείχη της είναι μήκους σχεδόν 2,5 χλμ. με 11 πύργους και χρονολογούνται στο πρώτο μισό του 4ου αιώνα π.Χ.. Η ακρόπολη για πολλούς αιώνες  κατοικήθηκε και χρησιμοποιήθηκε σαν κάστρο με την οχύρωσή της να επισκευάζεται επί Ιουστινιανού, αλλά και τον 15ο αιώνα από τους Ενετούς.

## Διοικητικά - πληθυσμιακά στοιχεία
Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 181Α-14/08/1919 να ορίζεται έδρα της ομώνυμης νεοϊδρυθείσας κοινότητα Νεμίτσης. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί κοινότητα που ανήκει στη Δημοτική Ενότητα Φαναρίου του δήμου Πάργας ενώ σύμφωνα με την απογραφή 2011 έχει πληθυσμό 277 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Σημείωση
Στην ίδια περιφερειακή ενότητα αλλά στον Δήμο Ζηρού υπάρχει ο συνώνυμος οικισμός Καστρί Γοργομύλου.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Πάργας
Εθνικό Μέτωπο Απελευθέρωσης της Κορσικής

Το **Εθνικό Μέτωπο Απελευθέρωσης της Κορσικής** είναι μια Μαχητική/Τρομοκρατική ομάδα που υποστηρίζει μια ελέυθερη  Κορσική, ξεχωριστή από τη Γαλλία . Η οργάνωση ήταν κυρίως παρούσα στην Κορσική και λιγότερο στην ηπειρωτική Γαλλία. 

Τυπικές μαχητικές/τρομοκρατικες ενέργειες του FLNC ήταν βομβαρδισμοί δημοσίων κτιρίων, τραπεζών, τουριστικών υποδομών, στρατιωτικών κτιρίων και άλλα αντιληπτά γαλλικά σύμβολα, εκτός από επιθέσεις κατά αμάχων, ένοπλη ληστεία τραπεζών και εκβιασμό κατά ιδιωτικών επιχειρήσεων μέσω των λεγόμενων « επαναστατικών φόρων» .Δεν ήταν ασυνήθιστο για το FLNC να έχει ως στόχους μεμονωμένους ανθρώπους, όπως ο Claude Érignac που σκοτώθηκε το 1998.
μικρογραφία| Μια οδική πινακίδα της οποίας τα γαλλικά ονόματα έχουν βαφτεί με υπογραφη απο το Εθνικό Μέτωπο Απελευθέρωσης της Κορσικής (FLNC).
μικρογραφία|240x240εσ| Μαχητές του Εθνικού Μετώπου Απελευθέρωσης της Κορσικής.

## Ιστορία

### Θεμέλιο και στόχοι
Το FLNC δημιουργήθηκε με την ένωση της *Ghjustizia Paolina* και της *Fronte Paesanu Corsu di Liberazione*, των δύο μεγαλύτερων ένοπλων οργανώσεων της Κορσικής . 

Οι πρωτες επιθέσεις του Εθνικού Μετώπου Απελευθέρωσης της Κορσικής πραγματοποιηθήκαν τη νύχτα της 4ης Μαΐου 1976 με 21 βόμβες που εξερράγησαν στο Ajaccio, Bastia, Sartène, Porto-Vecchio και σε άλλες πόλεις της Κορσικής.   Στις 5 Μαΐου το FLNC ανακοίνωσε επίσημα την ύπαρξή του όταν εξέδωσε ένα δίγλωσσο μανιφέστο το οποίο ανέλαβε επίσης την ευθύνη για τις επιθέσεις της προηγούμενης νύχτας.

Το μανιφέστο περιείχε έξι αιτήματα: 

* Η αναγνώριση του Εθνικού Δικαίου των ανθρώπων της Κορσικής.
* Η κατάργηση όλων των οργάνων της γαλλικής αποικιοκρατίας – συμπεριλαμβανομένου του Γαλλικού Στρατού.
* Η συγκρότηση μιας λαϊκής δημοκρατικής κυβέρνησης που θα εξέφραζε τη βούληση και τις ανάγκες του λαού της Κορσικής.
* Η κατάσχεση των «αποικιακών» κτημάτων.
* Αγροτική μεταρρύθμιση για να εκπληρώσει τις φιλοδοξίες των αγροτών, των εργατών και των διανοουμένων και να απαλλάξει τη χώρα από κάθε μορφή εκμετάλλευσης.
* Το δικαίωμα στην αυτοδιάθεση του λαού της Κορσικής.

Το 2014,  η οργάνωση ανακοίνωσε τη διακοπή του ένοπλου αγώνα της, την οποία επιβεβαίωσαν και πάλι το 2016  Παρ' όλα αυτά, έχουν προκύψει μέχρι στιγμής και εξακολουθούν να δραστηριοποιούνται ορισμένες μικρές αποσπασματικές ομάδες .    Το FLNC προειδοποίησε το 2016 ότι οποιεσδήποτε επιθέσεις στην Κορσική από το ISIL θα αντιμετωπιστούν με γρήγορα αντίποινα. 

## Παραπομπές


## Βιβλιογραφία
* 
* 
* 

## Εξωτερικοί σύνδεσμοι

* Κορσικανός εθνικιστικός ιστότοπος, κυρίως στα γαλλικά, με πολλές πληροφορίες για το FLNC

Κατηγορία:Τρομοκρατία στη Γαλλία
Κατηγορία:Εθνικοαπελευθερωτικά κινήματα
Κατηγορία:Κορσικανικά εθνικιστικά κινήματα
Θεώρημα Καρνό (ακτίνες)

Στην γεωμετρία, το **θεώρημα του Καρνό** (αναφέρεται και ως **θεώρημα Carnot**) συνδέει την ακτίνα του περιγεγραμμένου κύκλου  και του εγγεγραμμένου κύκλου ενός τριγώνου με τις προσημασμένες αποστάσεις του περίκεντρου από τις πλευρές του τριγώνου. 

Πιο συγκεκριμένα, αν R η ακτίνα του περιγεγραμμένου κύκλου και r η ακτίνα του εγγεγραμμένου κύκλου ενός τριγώνου \mathrm{AB\Gamma}, και \mathrm{OM_A}, \mathrm{OM_B}, και \mathrm{OM_\Gamma} οι προσημασμένες αποστάσεις του περίκεντρου \mathrm{O} από τις πλευρές, τότε 
:\mathrm{OM_A} + \mathrm{OM_B} + \mathrm{OM_\Gamma} = R + \rho.

Το θεώρημα παίρνει το όνομά του από τον Λαζάρ Καρνό που το δημοσίευσε το 1803.

## Επεκτάσεις
Το θεώρημα Καρνό μπορεί να εκφραστεί και σε τριγωνομετρική μορφή. Το Ιαπωνικό θεώρημα γενικεύει το θεώρημα για κυρτά πολύγωνα.

## Εξωτερικοί σύνδεσμοι
* Θεώρημα Καρνό με αποδείξεις

## Δείτε επίσης
* Ιαπωνικό θεώρημα

## Παραπομπές


Κατηγορία:Θεωρήματα στη Γεωμετρία
Κατηγορία:Τρίγωνα
Ρευματιά Πρέβεζας

Η **Ρεματιά** ή **Ρευματιά** ή **Άνω Ρευματιά** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Η Ρευματιά βρίσκεται στα όρια με την Περιφερειακή Ενότητα Ιωαννίνων, στους δυτικούς πρόποδες από τα Θεσπρωτικά Όρη σε υψόμετρο 450 μέτρα. Απέχει περίπου 45 χλμ. βόρεια από την Πρέβεζα ενώ στα δυτικά της περνάει ο Αχέροντας. Βορειοανατολικά του χωριού είναι ο Σκιαδάς και νοτιοδυτικά η Βρυσούλα. Αναφέρεται επίσημα ως ξεχωριστός οικισμός για πρώτη φορά το 1919 με το παλιό του όνομα από την τουρκοκρατία ως *Γκιόναλα* στο ΦΕΚ 181Α - 14/08/1919 να ορίζεται έδρα της ομώνυμης νεοϊδρυθείσας κοινότητας. Το 1927 με το ΦΕΚ 76Α - 02/05/1927 μετονομάστηκε σε *Ρεματιά* και το 1940 το όνομά της διορθώθηκε σε Ρευματιά. Σύμφωνα με το Πρόγραμμα «Καλλικράτης», μαζί με την Κάτω Ρευματιά αποτελούν κοινότητα που ανήκει στη Δημοτική Ενότητα Ζαλόγγου του δήμου Πρέβεζας και σύμφωνα με την απογραφή 2011 έχει πληθυσμό 78 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Μετονομασία
Η παλαιά ονομασία του οικωνυμίου ήταν **Γκιόναλα**. Το 1927 μετονομάστηκε σε **Ρεματιά**.

## Εξωτερικοί σύνδεσμοι

* Άνω Ρευματιά από το Αρχειακό και οπτικο-ακουστικό υλικό ερευνών της Ακαδημίας Αθηνών.

## Παραπομπές


Κατηγορία:Σούλι
Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Κάτω Ρευματιά Πρέβεζας

Η **Κάτω Ρευματιά** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Η Κάτω Ρευματιά βρίσκεται στα όρια με την Περιφερειακή Ενότητα Ιωαννίνων, στους δυτικούς πρόποδες από τα Θεσπρωτικά Όρη σε υψόμετρο 360 μέτρα. Απέχει περίπου 43 χλμ. βόρεια από την Πρέβεζα ενώ στα δυτικά περνάει ο Αχέροντας. Βορειοανατολικά είναι η Ρευματιά (ή Άνω Ρευματιά) και νότια η Βρυσούλα. Δίπλα και βόρεια, στην κατάφυτη περιοχή "Γκούρα", με τρεχούμενα νερά και εντυπωσιακά σε μέγεθος πλατάνια υπάρχει το Λαογραφικό Μουσείο μαζί με το αναστυλωμένο προβιομηχανικό συγκρότημα νεροτριβής, νερόμυλου (έτος κτίσης 1400) και μαντανιού. Στο χωριό δραστηριοποιείται ο Πολιτιστικός Σύλλογος Κάτω Ρευματιάς.

Αναφέρεται επίσημα ως ξεχωριστός οικισμός για πρώτη φορά το 1951 να απογράφεται στην κοινότητα Ρευματιάς. Σύμφωνα με το Πρόγραμμα «Καλλικράτης», μαζί με την Ρευματιά αποτελούν την ομώνυμη κοινότητα που ανήκει στη Δημοτική Ενότητα Ζαλόγγου του δήμου Πρέβεζας και σύμφωνα με την απογραφή 2011 έχει πληθυσμό 75 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Λαογραφικό Μουσείο Γκούρα στην Κάτω Ρευματιά στον ιστότοπο https://museumfinder.gr/.
* Πηγές Γκούρα-Νεροτριβή-Νερόμυλοι Κάτω Ρευματιά Πρέβεζας στο https://www.youtube.com/.
* Ρευματιά ή "Γκιόναλα" Πρέβεζας - (Φωτο - Βιντεο) από το https://louros-plus.blogspot.com/.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Κάτω Κοτσανόπουλο Πρέβεζας

Το **Κάτω Κοτσανόπουλο** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Κάτω Κοτσανόπουλο είναι κτισμένο στους πρόποδες των Θεσπρωτικών Ορέων σε υψόμετρο 180 μέτρα. Απέχει περίπου 31 χλμ. βόρεια από την Πρέβεζα ενώ στα δυτικά είναι το "Καταφύγιο Άγριας Ζωής Αβάσσου - Ζαλόγγου - Φαναρίου". Βορειοδυτικά είναι το Άνω Κοτσανόπουλο  και νοτιονατολικά το Νέο Σφηνωτό. Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 181Α - 14/08/1919 να προσαρτάται στην τότε κοινότητα Κοτσανοπούλου. Σύμφωνα με το Πρόγραμμα «Καλλικράτης», μαζί με το Άνω Κοτσανόπουλο αποτελούν την ομώνυμη κοινότητα Κοτσανοπούλου που ανήκει στη Δημοτική Ενότητα Λούρου του δήμου Πρέβεζας και σύμφωνα με την απογραφή 2011 έχει πληθυσμό 106 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας